Bin a de Copoacabana... äh, ich mein in Copacabana Bolivie (Nei, das isch noed de Strand z Rio mit de knapp bekleidete Brasilianerinne)  Copoacabana isch am Titicacasee uf ca. 3800M.! Wunderschoeni huegeligi Landschaft, stahlblaus Wasser, strahlende Himmel, vereinzelt Wulche, wo wie Ufos direkt ueber em See schwebed. Super Ussicht!    Isch Sunntig gsi und han mich gwundered, wie viel Luet da huerate tuend... Es haet im ganze ca. 20-30 Auto gha, wo mit Blueme und Papierblueme gschmueckt gsi sind. Nachane han ich glaese, dass die Chile en Pilgerort isch, wo vieli ane choemed zum ihres Auto  "segne", demits kei Unfaell haend. Si schmuecked s Auto und laered Alkohol oder Bier ueber d Raeder. S isch ebe so, dass di boese Geister Bluet waend, und noed Alkohol. S glich haends i de Silbermine verzellt, drum trinked die au viel... Und sogar vor eusere Fahrt uf de World's Most Dangerous Road haend mir en chline Schluck Alkohol uebercho: 94%ig!!    Fuer de Sunneuntergang bin ich uf en Huegel gange... lueged selber die Foeteli a. Romy, wo bisch? :-)    Morn gan ich uf d Isla del  Sol...